KIRJALLINEN KYSYMYS E-0955/00 esittäjä(t): Gorka Knörr Borràs (Verts/ALE) komissiolle. Pähkinöiden tuotanto Kataloniassa.



Virallinen lehti nro 046 E , 13/02/2001 s. 0091 - 0092



KIRJALLINEN KYSYMYS E-0955/00 esittäjä(t): Gorka Knörr Borràs (Verts/ALE) komissiolle (29. maaliskuuta 2000) Aihe: Pähkinöiden tuotanto Kataloniassa Hedelmien ja vihannesten yhteinen markkinajärjestely uudistettiin vuonna 1989. Uudistuksessa vahvistettiin pähkinöiden tuottajajärjestöjen laatua ja markkinointia koskeva kymmenvuotinen parannussuunnitelma, jonka soveltaminen alkoi seuraavana vuonna. Tätä alaa suosivat toimet päättyvät näin ollen toukokuussa vuonna 2000. Huomattava osa Katalonian viljelypinta-alasta on varattu pähkinöille ja johanneksenleipäpuille. Prosentteina niiden osuus on 12,3 % kokonaispinta-alasta, mutta Tarragonan alueella prosenttiosuus on noin 4050 %. Myös Lleidan seudulla ollaan erikoistuttu erityisen paljon tälle alalle. Kaikesta huolimatta alan on täytynyt kestää huomattavaa kilpailua edullisen ja tullietuuksista nauttivan Turkin, Yhdysvaltojen ja Pohjois-Afrikan tuonnin kanssa. Mihin toimiin komissio aikoo ryhtyä, jotta se kannustaisi ja puolustaisi toimia, joilla taataan pähkinöiden ja johanneksenleipäpuista saatavien palkojen tuottajien tulot? Franz Fischlerin komission puolesta antama yhteinen vastaus kirjallisiin kysymyksiin E-0955/00 ja E-0962/00 (10. toukokuuta 2000) Suurin osa Katalonian pähkinänviljelyalasta on saanut 10 vuoden ajan taloudellista tukea hedelmien ja vihannesten yhteisestä markkinajärjestelystä 18 päivänä toukokuuta 1972 annetun neuvoston direktiivin (ETY) N:o 1035/72(1) IIa osaston säännösten mukaisesti pähkinöiden tuottavuuden ja kilpailukyvyn parantamiseksi. Tämän järjestelmän pähkinöitä koskevat kustannukset koko yhteisön osalta olivat vuosina 19901999 yhteensä 725 miljoonaa euroa. Odotettavissa on yli 250 miljoonan euron lisäkustannukset edelleen käytössä olevien parannussuunnitelmien osalta vuoteen 2006 mennessä. Lähes koko Katalonian hasselpähkinän tuotantoalue on saanut erityistä hasselpähkinöille maksettavaa kiinteämääräistä tukea, jota myönnettiin jaksolle 19972000 hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(2) 55 artiklan säännösten mukaisesti. Näiden toimenpiteiden tarkoituksena oli aina olla väliaikaisia ja asteittain väheneviä rahoitusvastuun siirtymisen mahdollistamiseksi tuottajille. Vuodesta 1997 tukea on voitu maksaa pähkinöille ja johanneksenleiville, kuten kaikille muillekin hedelmä- ja vihannesalan tuotteille, neuvoston asetuksessa (EY) N:o 2200/96, jossa säädetään taloudellisesta tuesta kaikille tuottajajärjestöjen kautta kaupan pidetyille hedelmille ja vihanneksille, säädetyn toimintarahaston järjestelmän varoilla. Jäsenvaltiot voivat sisällyttää pähkinät myös maaseudun kehittämistä koskeviin suunnitelmiinsa Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(3) edellytysten mukaisesti. (1) EYVL L 118, 20.5.1972. (2) EYVL L 297, 21.11.1996. (3) EYVL L 160, 26.6.1999.